Alegzandra/wili-2018-roplus huggingface dataset:
Pentti Taskinen nehm an de 1960 in Squaw Valley eerstmals utdragen olympisch Biathlonwettstrieden deel. Mit en Looptiet vun een Stünn un 36:29.7 Minüüt un söben Scheetfehler, worut 14 Straafminüüt tostannen keemen, keem he up den 18. vun 30 Platzen un weer dormit den an schlechtesten platzeert Finn in dissen Wettbewarf.

Roy Ward Baker (* as Roy Horace Baker 19. Dezember 1916 in London; † 5. Oktober 2010 ok dor) weer en britischen Filmspeelbaas un Filmproduzent.

Wegen de nöömten Gefohren dröff Cumarin in Düütschland nich as Aromastoff bigeven warrn. Ut Deerversöken warrt de Verdacht afleidt, dat Cumarin in grote Mengden Krebs utlösen deit. Mehrere Studien mit Zelllinen vun’n Minsch wiest dorgegen nich op Nevenwirken in’n minschlichen Lief hen.

De Kummandant hollt sik nich lang in Vigo op, woneem de Offizeren an Boord vun dat Schipp „Weser“ as Helden begrööt un verwöhnt warrt. Mit en Trick will de Kaleun versöken, dör Gibraltar dörtobreken ahn vun de feendlichen Scheep opdeckt warrn. Dat haut aver nich hen un so warrt U 96 swoor ünner Füer nahmen. Mit vulle Fohrt lett de Kaptein dat U-Boot op de afrikaanschen Küst tostüern, üm in’t sietere Water to kamen. De Schaden is aver al so groot, dat dat Afduken nich mehr anhollen warrn kann un U 96 eerst in 280 m op Grund löpt – bi en Warftgarantie vun jüst mol 90 m.

15. August: Dat gifft en dannigen Striet un en Gefecht mit de Basken, as de Franken sik över de Pyrenäen torüchtrecken wüllt vun en Angreep up Spanien. Dor harrn se Pamplona bi in Dutt maakt un Saragossa vergeevs belagert. Bi de Slacht vun Roncesvalles kümmt de Markgraaf vun de Bretagne, Hruotland, üm. Sien Dood warrt in dat Rolandleed utsmückt un besungen.

Von September 1930 bet November 1933 weer Leister för den Wahlkreis 16 (Süüdhannover-Bruunswiek) Afornten von de NSDAP in’n Düütschen Rieksdag. Von 1933 bet 1936 weer Leister Regerungspräsident von’n Regerungsbezirk Stood.

Twüschen de Anslusssteden Hohenbrunn un Haar gifft dat in Fohrtricht Nürnbarg/Stuttgart en Lastwagen-Kontrollsteed vun de Polizei un vun’t Bundsamt för Göderverkehr. Mit Sensers, de in de Fohrbahn inarbeit sünd, warrt to Proof vun’t tolaten Samtgewicht al vör de Steed de Asslasten vun de Lastwagens meten. Opfallig Lastwagens warrt an de Kontrollsteed rutwunken un nipp un nau wagen.

Mit de engelsch Natschonalmannschap nehm Yates an de Schacholympiaden 1927, 1930 un 1931 deel un reck as gröttsten Spood 1927 den darten Platz.

Verschedene Toonhögen warrt bi disse Oort vun Instrument dör dat Afdeelen vun de Sneren tüügt, oder dat mutt för jeedeen Toon tomindst een egene Sneer dorwesen. Op jeden Fall gellt: de Toon, de vun en Sneer tüügt warrt is ümso höger, ümso körter, dünner un faster se spannt is.

Denn kummt dat aver to Systemfehlers un de automaatschen Aflööp in den Freetietpark gaht ut de Kehr. Bi de Roboters kummt dat to Fehlverhollen, so dat se nich mehr, as dat vun jemehr Programm vörschrifft, bi’t Kämpen verleren doot. Op’n Slag wiest sik de Androiden as starker un en ganze Reeg vun Gäst kummt dör de Stören üm’t Leven. Ok de Revolverheld maakt sik op, üm an Martin Rache to öven.
Annere Forschers hefft dat noch anners maakt. Se hefft Schimpansen un Minschen in een Grupp tohopensteken un düsse Grupp nu ok „Hominini“ nömmt. Dor kann een um tämlich dör’nanner kamen.

Dat gifft Cumarin-Derivaten, de en stollentörnen Wirken hebbt. Dat sünd de Derivaten Phenprocoumon un Warfarin, de in de Medizin bi Personen insett warrt, üm de Gefohr vun en ischäämsche Slaganfäll to minnern un aftowennen. Se warrt bito ok as Rodentiziden insett, sünners bi’n Kamp gegen Rotten, vun wegen dat se bi en hoge Dosis to Blöden in’n Lief föhrt.

Ellington un Strayhorn verbunn en levenslang eng Früendschap. Ellington sall seggt hemm: "B.S. war mein rechter Arm, mein linker Arm, mein drittes Auge – meine Gedanken zogen durch seinen Kopf und seine durch meinen". Gelegentlich övernehm Strayhorn bi Schallplattenupnahmen sogar Ellingtons Part as Pianist. Berühmt sünd ok de Duette vun Strayhorn un Ellington an dat Piano. So is hüüd noch bispeelswies Tonk en witzig, modern un bannig dynamisch Stück, dat beid immer weer speelt hebbt.

De Johanna-van-Buren-Pries warrt all dree Johr an Lüüd vergeven, de sik för nedderlandsch-neddersassische Kultur un Spraak insett hebbt. Den Pries hett de Johanna-van-Buren-Stichting in Hellendoorn 1981 stift, he is mit en Geldpries vun 2500 Euro verbunnen.

Bi dat Turnier in Hamborg 1910 hett Siegbert Tarrasch sück gegen sien Tolaaten för dat Turnier utspraaken, wiel he en to swaak Speler weer. Yates wurr denn ok tatsächlich Letzter, wunn aber jüst sien Partie gegen Tarrasch. He hett in sien Loopbahn aber ok mehrmals gegen Alexander Aljechin un Akiba Rubinstein wunnen. För sien Siegpartie gegen Aljechin 1923 in Karlsbad kreeg he sogor een vun dree Schönheitspriesen.

Fo hett mehrfack as Opernregisseur arbeitet, so etwa in Amsterdam (Il barbiere di Siviglia vun Gioachino Rossini) un bi dat Rossini Opera Festival in Pesaro, woför he ok jewiels dat Bühnenbild maakt hett. Dario Fo weer en prominenter Kritiker vun de Medienpolitik un Medienentwicklung in Italien. He hett de as „An de Siet maken vun jeder kritisch Kultur“ veroordeelt un hett Silvio Berlusconi vörsmeeten, en Kontrolle över all Kommunikatschonsweeg antostreven.

De Kommun Kviteseid is ene Gemeend in dat Amt Telemark in Norwegen. Se hett 2.575 Inwahners (Stand 2006) op en Rebeet vun 708,0 km². De Sitt vun de Verwalten is in Kviteseid. De Kommun bruukt offiziell de Schrievnorm Nynorsk för dat Norweegsche.

Ramus superficialis: Disse Twieg löpt an de Bavenflach twüschen de Gesichtshuut un den Musculus depressor labii inferioris un billt Anastomosen mit de Arteria labialis inferior.

Vun de Vöröllern her sünd 24,15 % vun de Minschen Witte, 0,03 % Swarte, 0,12 % stammt ut Asien un 0,05 % vun de Eilannen in’n Pazifik. 74,16 % sünd Nakamen vun Indianers. 0,07 % hebbt sik sülven to noch annere Gruppen torekent. 1,42 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,85 % vun de Lüüd ansehn.
De Garifuna weert ok de Swarten Kariben nömmt. Se sünd tostanne kamen, as Eiland-Kariben un afrikaansche Slaven sik vermischt hefft. Se snackt bit up düssen Dag de Arawak-Sprake Igneri. Hüdigendags gifft dat mehr as 100.000 Garifuna.

Na+-Ionen speelt en wichtige Rull bi’t Regeln vun’n Waterhuusholt bi Leevwesen över den osmootschen Druck un ok bi’t Överdrägen vun Nervensignalen. De Opnahm vun Natriumionen as Mineralstoff is för Leevwesen dorüm essentiell.

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De eerste Warft in de Vörstadt hett dat al vör 1645 geven. In dat 18. un 19. Johrhunnert hebbt in dat Rebeed von de Soltdoorsvörstadt aver jümmer blots enkelte Hüüs stahn. 1758 is dor en ne’e Warft grünnt worrn un 1896 de Holthannel Hagenah-Borcholte mit en Sageree un de Noorddüütsche Ledderfabrik. 1976 hett de Warft dichtmaakt un 1986 de Holthannel. De Grundstücken legen na disse Tied braak. In de Johren 1990 hett de Stadt Stood denn de Slüüs un Brügg twüschen Borggraven un Haven nee boot un de Kumplex mit dat Cinestar-Kino, de Bowlingbahn, Restaurants un dat RAMADA-Hotel is anleggt worrn. In de Johren 2000 sünd tosätzlich en Reeg ne’e Wahn- un Bürohüüs (mit üm un bi 270 Wahnungen un Büros) an dat Över von de Swing un en Olenhuus boot worrn. Dat Sanerungsprogramm is von 2003 bet 2017 lopen, de letzten Hüüs, de in dat Programm boot worrn sünd, weren aver al 2013 trech. Ok de Havenanlagen hett de Stadt saneert. Allens tohoop sünd dor 6,5 Milljonen Euro ut öffentliche Middel investeert worrn (Bund un Land 3,6 Milljonen, Stadt 1,8 Milljonen un üm un bi 1 Milljoon an Utglieksbedrääg un Tinsinnahmen dör de Stadt). Mit Stand 2013 hebbt in de Vörstadt üm un bi 300 Minschen leevt.

En Rekruteeren dör de Truppen vun Salò kunn he nich dorvanloopen, so dat he Liddmaat vun dat Bataillon Azzuro vun de Fallschermjäger vun de Repubblica Sociale Italiana wurr. En Deelnahm an en „Aktschoon“ vun disse Brigade in dat Johr 1944 in' Val Cannobina westlich vun den Lago Maggiore kunn Fo in en Gerichtsverfohren in dat Johr 1979 nich nahwiest wurrn.

De beiden Engels Loki un Bartleby hebbt sik dat vör dusenden vun Johren al mit Gott verscherzt un sünd vun em op ewig un all Tieten ut’n Himmel na Wisconsin verbannt worrn. Nu wüllt se aver wedder torüch na Huus. Vun den Dämon Azrael warrt jem en Artikel ut en Daagblatt tospeelt, dat jem en mööglichen Weg opwiesen deit: En Kardinal ut New Jersey hett för, to de Eenhunnertjohr-Fier vun sien Kark all Katholiken en generell Vergeven vun jemehr Sünnen anbeden, sodraad se in sien Kark ringaht. Op dissen Weg hapt Loki un Bartleby wedder in’n HImmel torüchkamen to künnen. Man, wenn dat funkschoneeren schüll, stünn dat dorgegen, dat Gott jümmer allns richtig maakt un all Existenz weer tonichten maakt.

Saline County is en Kreis (County) in’n US-Bundsstaat Nebraska. He hett 14.200 Inwahners (Stand Zensus 2010) op en Rebeet vun 1.489 km². De Sitt vun de Verwalten is in Wilber.
1848 is Lührs Supperndent in Holtörp worrn. Sien Vördrag 1851 op de hannöversche Pingstkunferenz hett de Fraag na en Katechissenreform opbrocht. 1856 hebbt veer Geistliche un twee Schoollüüd den Opdrag kregen, en ne’en Landskatechissen uttoarbeiden; Hauptredaktör weer Albert Lührs, de 1859 Supperndent in Paane worrn is. De Arbeid an’n ne’en hannöverschen Katechissen weer 1861 trech. Inföhrt worrn is he an’n 15. April 1862, den Kumfermatschoonsdag von hannöverschen Kroonprinz Ernst August. 1862 hett de Universität Göttingen Lührs to’n Ehrendokter maakt. In’n Sommer 1862 hett dat denn aver veel Gegenwind gegen den Katechissen geven, de vör allen von de Pastoorn keem, de dör den Ratschonalismus präägt weren. De König hett dorüm an’n 19. August 1862 siene Verfögung von’n 15. April 1862 wedder trüggtagen (kiek ok bi de Geschicht von’n breemsch-veernschen Katechissen).

Dat gifft vele verschedene Musicalinterpretatschonen vun Peter Pan. De bedüdensten sünd de Verschonen vun Jerome Kern 1924, Leonard Bernstein 1950 un de vun Jerome Robbins vun 1954. Dat gifft ok een vun Erich Kästner schreven düütsch Bühnenstück.

De klöörten Reegen wiest op de Grött von de Maanden hen: De roden Maanden sünd in Dörmeter grötter as 1000 km, de witten Maanden sünd lütter as 50 km un de gelen leegt dortwüschen.

De Soltprodukschoon hett hüüt keen grote Bedüden mehr, un de Saline is in de Twüschentiet ok in privaten Besitt. Dat gifft dor de Möglichkeit, in dat soltige Water to baden und to swemmen. Op’n Weg rünner to’n Grund vun’n Krater is en lütt Café, wo een sik ok na’t Baden afbrusen kann. De Saline warrt veel vun Touristen besocht, man anners wat kann man in Pedra Lume nich maken. De Strand is ok nich so fein as in’n Süden vun’t Eiland, bi Santa Maria. Dormit is de Tourismus opstunns ok noch keen Weertschapsfakter. Dorbi warrt aver al versocht, dat ’n beter to ännern.

Vun de 124.277 Inwahners bi’n Zensus vun 2000 harrn 69.525 Minschen Arbeit. Dat Inkamen je Kopp vun de hele Inwahnertall weer 24.939 US-Dollar. 73.138 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 27.865 Minschen maakt. 6,28 % vun de Inwahners leven 2000 ünner de Inkamensgrenz to de Armoot.

Faken ok warrt Natrium as Redukschoonsmiddel verwennt. In de orgaanschen Chemie warrt dat to’n Herstellen vun Esters un annere Verbinnen bruukt. Annere Anwennen in de Chemie sind t. B. de Birch-Redukschoon oder de Produkschoon vun Tetraethylblie, dat bit Anfang vun de 1990er Johren as Antikloppmiddel bruukt worrn is.

Kane County is en Kreis (County) in’n US-Bundsstaat Utah. He hett 7.125 Inwahners (Stand Zensus 2010) op en Rebeet vun 10.339 km². De Sitt vun de Verwalten is in Kanab.

Bruce Alan Beutler (* 29. Dezember 1957 in Chicago) is en US-amerikaansch Immunoloog un Genetiker, de entscheeden Forschensarbeit in de Beriek vun de Immunologie, sünners de Toll-like Rezeptoren leist hett. 2011 kreeg he för sien Arbeit den Nobelpries för Physiologie oder Medizin.
Glüser Loh (hoochdüütsch Glüsingerlohe) is en lütten Oort in de Gemeen Seevdaal in’n Landkreis Horborg, Neddersassen. De Oort höört polietsch al von öllers bi Glüsen mit bi.

Natriumfüer laat sik mit Metallbrandpulver (Kaaksolt), Kaliumchlorid, Graugaat-Spöön oder to Noot ok mit Sand oder drögen Zement löschen. Man, Sand un Zement reageert ok ’n beten mit Natrium, wat dat Löschen minnert. Op keen Fall dröfft Water, Schuum, ABC-Löschpulver, Kohlenstoffdioxid, Stickstoff oder Halonen insett warrn, as disse Stoffen to’n Deel temlich dull mit Natrium reageert, wat bi gröttere Füer ok to en Explosion föhren kann.

In' Februar 2012 befunn he sück up Rang 30 vun de Springrieder-Weltranglist. Bi de Olympisch Spelen 2012 in London wunn he up dat Peerd Tripple X Gold in de Mannschapswertung un belegg in' Eenzelwettbewarf Platz 9.

De mehrsten Ümloopbahnen vun Himmelskörpers warrt as Tweekröperproblemen behannelt – ok wenn se dat streng nahmen gor nich sünd. Tyypsch Bispelen för poorwies kreisende Objekten sünd de Planeten vun’t Sünnsystem, de sik üm de Sünn bewegt, so as ok uns Eer op ehr Bahn üm de Sünn kreist. Dat glieke gellt ok för de lütteren Körpers in’t Sünnsystem, de Asteroiden un Kometen. Op’n lüttert Maat sünd ok de Bewegen vun Maanden üm jemehr Planeten Tweekörperproblemen as bi de Maandbahn. Nix anner sis dat ok bi Ruumfohrtüüch, de üm een Himmelskörper rümsuust, as dat künstliche Satelliten, Ruumfähren oder annere Flaagkörpers maakt un sik elk op en Satellitenorbit bewegt.

Ardmore is en Whisky-Brenneree bi Kennethmont, Aberdeenshire, Schottland. De Bowarken vun de Brenneree sünd in de schottischen Denkmollisten in de Kategorie B inordent.

Lührs is 1804 as Söhn von Anna Margarete, borene Stürken, un den Brinksitter Johann Hinrich Lührs in Maschkamp boren. Bet he 16 weer, hett he Ünnerricht von sien Broder, den Schoolmeester Johann Christoph Lührs, kregen. In’t Latiensche harr he Ünnerricht bi Pastoor Nikolaus Holthusen in Öberndörp. Von Harvst 1819 bet Michaelis 1822 weer Lührs op dat Athenaeum in Stood. Na de Schooltied in Stood hett he toeerst en Steed as Huuslehrer op Good Kuhla annahmen. To Pingsten hett he siene eerste Preddigt in de Leevfroon-Kark in Elm hollen.

Vun de Vöröllern her sünd 93,64 % vun de Minschen Witte, 1,60 % Swarte, 1,69 % stammt ut Asien un 0,02 % vun de Eilannen in’n Pazifik. 0,70 % sünd Nakamen vun Indianers. 0,65 % hebbt sik sülven to noch annere Gruppen torekent. 1,71 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,66 % vun de Lüüd ansehn.

Falkbeers best historsch Elo-Tall bedroog 2524. De kreeg he in’ Januar 1856. In de Johren vun 1855 bit 1858 leeg he mehrmals up Platz 5 vun de Weltranglist.
Fakene Natriummineralen sünd Albit (Natronfeldspat, NaAlSi3O8) un Oligoklas ((Na,Ca)Al(Si,Al)3O8). Neven disse beiden steenbillnd Feldspat-Mineralen kummt Natrium in grote Mengden ok in Soltlagersteden vör. Grote Lagersteden gifft dat sünners vun Halit (Natriumchlorid), de dör Utdrögen vun afsneden Seerebeden tostannen kamen sünd. Disse Soltlager sünd de bedüdenste Born för’t Winnenvun Natrium un sien Verbinnen. Bekannte Föddersteden in Düütschland sünd t. B. Soltgitter, Bad Reichenhall, Stood un Bad Friedrichshall.

Denn warrt avers ok Kariben seggt to en Volk, dat de Spaniers up de Lüttjen Antillen drapen harrn, as se up ehre eersten Entdeckungsreisen in düsse Gegenden unnerwegens weern. Dat weern de so nömmten Insel- oder Eiland-Kariben. Se hefft en ganz annere Sprake snackt, as de hüdigen Kariben, vunwegen dat se sik vermischt harrn mit de Arawak, de al vördem up de Inseln inwannert weern. So snacken se ene Sprake, de to de Arawak-Spraken tohöörn dö. Vun düsse Eiland-Kariben gifft dat hüdigendags bloß noch bi 3.500 Lüde up de Karibikinsel Dominica. Dor harrn de Englänner 1903 en Reservatschoon över 15 km² inricht'. Ehre Sprake is üm 1920 rüm verswunnen. Man noch hüdigendags wählt se jem ehrn egen Baas. En paar Hunnert Insel-Kariben gifft dat ok up Trinidad un annere Antillen-Inseln. Ümstreden is hüüttodaags, of de Kariben to Christoph Kolumbus siene Tied Kannibalen ween sünd. Dat spaansche Woort canibal kümmt vun dat kariibsche Woort Caribna, wat Minsch oder Person heten deit.

Nadem de Asiaatsche Footballbund Neeseeland to de eerste Asienmeesterschop in’n Froonfootball inlaadt harr, hebbt sik 1975 de Regionalverbänn von Auckland un Canterbury to’n Neeseelandschen Froonfootballverband tohoopslaten. De Regionalverband von Wellington deed assozieert Liddmaat warrn. Neeseeland hett de Meesterschop denn ok glieks wunnen.

prisma-online: „Westworld“ war die erste Regie-Arbeit des Bestseller-Autors Michael Crichton. Wie auch in seinem Buch-Hit „Jurassic Park“ geht es hier um Auswüchse der Unterhaltungsindustrie. Wenn ethische Grundsätze nichts mehr zählen und die Befriedigung niederer Triebe (Leute abknallen und Herumhuren) in den Vordergrund treten, hilft auch alle Technik nichts, so die Botschaft dieses Films. Crichton hat zwar die tieferen Schichten, die seine Story eigentlich anbietet, nicht weiter ausgelotet; er konzentriert sich auf die direkte Aktion. Die dankbarste Rolle hat Yul Brynner, der wie in „Die glorreichen Sieben“ ausstaffiert ist und als Androide vollkommen glaubhaft wirkt. „Westworld“ hatte großen Erfolg und zog eine brauchbare Fortsetzung nach sich. Regisseur Richard T. Heffron inszenierte „Futureworld“ 1976 mit Peter Fonda und Blythe Danner.

Dör en Füür ion’n Februar 1934 is de Brenneree meist vullstännig tonichten maakt worrn. Eerst veer Johren later is se wedder in Bedrief gahn. 1968 weern de huusegenen Moltboddens dicht maakt. In’t Johr 1986 is Dalwhinnie denn kumplett renoveert worrn. 1991 is en Besökerzentrum inricht worrn. In de Tiet vun 1992 bit 1995 weer de Brenneree noch mol wedder wegen Renoveren dicht wesen.
Pedra Lume oder ok Pedra de Lume (vun’t port.: pedra „Steen“ un lume „Füer“) is en Dörp an de ööstlichen Küst vun’t Eiland Sal, een vun de negen bewahnten Eilannen vun de Republiek Kap Verde.

De Staat liggt in de Karibische See un in de Gemarken vun de Westindischen Eilannen, in'n Süden vun St. Lucia. Dor höört de Insel St. Vincent to, un ok de 32 Inseln vun de nöördlichen Grenadinen, de nu wedder en Deel vun de Lüttjen Antillen sünd. De süüdlichen Grenadinen, mit de Eilannen Grenada, Carriacou un Petite Martinique höört to den Staat Grenada. Hööftstadt vun St. Vincent un de Grenadinen un ok de gröttste Stadt vun dat Land is Kingstown.

De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

Dör Hööftgroov löppt de Bundsstraat 73, de in’n Noordwesten över Kumbarg, Neehuus un Oterndörp na Cuxhoben geiht un in’n Süüdoosten över Hemmoor/Warstood/Basbeek un Himmelpoorten na Stood. Von de B 73 geiht na Oosten de Kreisstraat 24 na Öberndörp af.

In de Himmelsmechanik deent de numerische Exzentrizität as en Bahnelement to’n Beschrieven vun de Form vun en Keplerbahn. Se gifft den Charakter vun de verscheeden Typen vun de Lösen vun’t Keplerproblem (Tweekörpersproblem) an.

Kulm (poolsch Chełmno) is ene Stadt in de poolsche Provinz Kujawien-Pommern, de 21.000 hett. Kulm weer bet 1945 dietsch un weer in Westpreußen. Kulm is in de Niege Hanse un is de Stadt, ut de Kurt Schumacher un Hermann Löns weern. Hie spraken de Lü de Haugpruißiske Variante vun't Ostmitteldeutsche. Kulm weer ok ene Ordensborg vun de düütsch Orden. Üm Kulm un Kulmsee weer bet 1945 ene böverdüütsche Dialektinsel, wat dat geev wiels twüschen 1782 un 1785 Württemberger un Lüüt ut Baden-Durlach kamen weern. Al vör 1945 worr hie Poolsch snackt. De hie leven Düütsche weern, anners denn de Polen, Protestanten.

Zaccarelli fung sien Loopbahn in de Jöögdmannschap vun AC Turin an. 1968 keem he leehnswies Catania Calcio, wo he tweemal insett wurr. Een Johr later keem he weer torüch nah Turin, keem dor aber in twee Johren nie nich to’n Insatz. Dornah hett he sück een Johr lang bi Novara Calcio versöcht un denn een Johr bi Hellas Verona, wo he den Klubverantwortlichen vun den AC Turin positiv upfull un 1974 kunn he weer to sien Stammvereen torüchwesseln. All tosoomen hatt Zaccarelli 13 Johr bi AC Turin speelt, un wunn mit den Vereen 1976 den italieenschen Meestertitel. 1986 wurr he Speler vun dat Johr in Italien, een Johr later hett he sien Loopbahn afslooten.

Vun de 32.194 Inwahners bi’n Zensus vun 2000 harrn 14.206 Minschen Arbeit. Dat Inkamen je Kopp vun de hele Inwahnertall weer 15.099 US-Dollar. 14.501 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 2.697 Minschen maakt. 12,33 % vun de Inwahners leven 2000 ünner de Inkamensgrenz to de Armoot.
Van der Hoef is 1935 in Grönnen as Söhn von’n Dichter un Cafe-Bedriever Anton van der Hoef boren. In de Johren 1960 hett he mit Big Hill and the Rock Bombers un Jan Hekert Experience Rock’n’Roll-Musik maakt. Later hett he denn vör allen över de Geschicht von Grönnen Böker un op Nedderlandsch un Grunnengs Gedichten schreven.

Lade is in de DDR opwassen, woneem he toeerst en Utbillen as Bofacharbeiter maakt hett. Man dorna hett he en Studium an de Ernst-Busch-Schauspeelschool in Berlin afleggt. Gliek dorna harr he sien eerst Engagement in Frankfort an de Oder un weer ok in Feernsehfilmen vun’t DDR-Feernsehen to sehn.

Bahnen sünd aver nich jümmer all in sik slaten oder över de iet bestännig. Kometenbahnen künnt lang uteneentogen wesen as Hyperbeln, Asteroiden oder Mehrfacksteerns künnt op unbestännige Bahnen kamen: De Ümloop vun all Steerns üm den galaktischen Middelpunkt is as en spiraalig Rotatschoon mit en Periood vun 100 bit 300 Millionen Johren. Relativistische Stören föhrt opletzt dorto, dat Keplerbahnen blots en Idealfall sünd. In Wohrheit sünd all Bahnen op lange Sicht över de Hunnertmillionen Johren unbestännig – ok de vun de Eer.

Den Naam „Marborg“ hett de Stadt kregen, vunwegen dat fröher de Grenz („mar(c)“) twuschen de Länner vun de Landgrafen vun Döringen un de Arzbischöppe vun Mainz just hier langslopen dö.

De wohren Ümloopbahnen wiekt aver vun en ideal „Keplerellips“, vun wegen dat se in’n Prinzip ok jümmer dör de Gravitatschoon vun de anneren Körpers in’t Sünnsystem stört warrt. So lang de Afstand groot noog is, maakt disse Bahnstören aver blots ’n lütt beten ut. De Bahnstören künnt dör de „Störreken“ vun de Himmelsmechanik bestimmt warrn, de op Carl Friedrich Gauß un annere Mathematiker ut sien Tiet torüch geiht. Dorbi warrt de eenkelten Kräft modeleertun utrekent, woans de aktuell Keplerellipse oskuleerend in de nächste Ellips övergeiht.

Veers kummt 1290 as Versene toeerst in de Oorkunnen vör un weer fröher en Riddergood. De öllsten Besitters weren ut de Familie von Hohnhorst. Later hebbt se dat Good verköfft un dat is dör de Hannen von Oberamtmann Beneken un den Hambörger Müntmeester Löwen gahn, bevör de Familie von Fick dat Good övernahmen hett. Von 1778 bet 1800 weer denn de Familie von Weyhe Besitter von dat Good, de dat an Karl Friedrich von Scheither verköfft hett. Al 1804 is dat Good wedder an de Familie von Weyhe gahn. 1852 hett denn de Familie Müller dat Good övernahmen, de Möller op de Scheeßler Möhl weren.

(1345) Joëlla is en Asteroid ut de Hööftgördel, de an’n 22. November 1911 vun de US-amerikaansch Astronom Joel Hastings Metcalf in Winchester opdeckt wurrn is. De afsolute Helligkeit bedrocht 10,145.
Dat geel Bövereck repräsenteert dat Lucht vun de Sünn un de Schönheit vun de Natuur, wiel tallriek Planten up Bonaire geel Blööten hemm. Dat blaue Dreeeck an dat Floogenn steiht stellvertredend för dat Meer. De witt Diagonalstriepen bedüüd Freeden, Freeheit un Ruhe. De swaart Kompass sall an de Siedler erinnern, de över dat Meer keemen un sück up Bonaire laal laaten hemm. De root, söössstrahlige Steern is en Sinnbild för de ehemals söss Wahnrebeeden vun Bonaire: Antriol, Nikiboko, Nort Saliña, Playa un Tera Korá, de mittlerwiel de Hööftstadt Kralendijk billen, as ok Rincon.

Bi de Olympisch Winterspelen 1968 in Grenoble kunn se över 1.500 m un över 3.000 Meter jeweils de Bronzemedaille winnen. In Sapporo 1972 wunn se de Goldmedaille över 3.000 m un de Sülvermedaille över 1.500 m.

In de Johren vun den Engelschen Börgerkrieg hett en Grupp vun Puritaners dat eerste Mol en europääsche Wohnstäe up de Bahamas grünnt. Dat sünd frame Flüchtlingen vun Bermuda ween. Later hefft sik ok annere Gruppen up de Inseln ansiedelt. Offiziell hett de Archipel to Grootbritannien tohöört, man veel Hölp hefft se vun dor nich kregen. En Tied lang hett dor en Piratenrepubliek bestahn, de ehr Baas weer Edward Teach, beter bekannt as Swartbaart.

Josef Heinzelmann: Beaumarchais’ und Salieris Tarare. Ein Schlüsselwerk der Oper- und der Weltgeschichte. In: Programmbroschüre der Schwetzinger Festspiele 1988, un in: Badisches Staatstheater Karlsruhe, Spielzeit 1987/88, Musiktheater, Heft 12

Wenn een Möösch to sik nahmen hett, kann he dor woll Koppien vun kriegen. Dat Cumarin, dat dor insitten deit, kann een beduselt maken, wenn een dor oorntlich wat vun innehmen deit. Denn kann en woll benusselt weern, sik speen oder in Koma fallen. Man so veel Cumarin sitt in de Planten nich in, dat dat bi Eten oder Drinken passeern kann. So giftig is dat Cumarin denn doch nich.

Otlingua weer en olen Go von de Sassen in’t Bessin. Wohrschienlich sünd dat desülven Sassen, de ok bi Gregor von Tours al twee Maal as Saxones Bajocassini vörkaamt. Gregor von Tours snackt von twee Begeevnissen 578 un 590, bi de de Sassen mit de Bretonen tohoopdrapen sünd. Chilperik I. von Neustrien harr jem gegen de Bretonen ünner Waroch in’n Krieg schickt.

Dat lütte Dörp liggt direkt an’n Atlantik in’n Oosten vun dat Eiland, ungefähr op lieke Hööch as Espargos, wat de Hööftstadt vun Sal is. Dat lütte Dörp süüt meist verlaten ut, man liekers leevt hier en poor Lüüd. Süüdlich vun Pedra Lume is de langtogen Baía da Parda, de an’n nöördlich End in en lüttere Bucht münnen deit. Un dor liggt ok Pedra Lume, as dat dor ’n beten wat schuulter is. De Küst ümto is tomeist steenig, man an’n Süüdrand vun’t Dörp gifft dat ok en lütt Stück Strand.

1853 kunn he nah Wien torüch, wo he denn twee Johr later de Wiener Schachzeitung grünnd hett. Anschließend gung he nah England un hett dor de Schachspalt vun de Sunday Times in London leit. In tallriek Eenzelwettkämpen. ünner annern tegen Bird un Brien, kunn he sien Meesterklasse bewiesen. In dat Turnier vun Birmingham 1858 keem he up den tweeten Platz.
An’ bekanntesten wurr Hind allerdings as Herutgever vun de för de damalig Schippfohrt wichtig Nautical Almanac, dessen „Superintendent“ he tüschen 1853 un 1891 weer.

Klore Grenzen laat sik för den nedderdüütschen Kulturruum nich angeven, groff höört dor aver de Noorden vun Düütschland mit Westfalen, de Bundslänner Bremen, Hamborg, Mekelnborg-Vörpommern, Neddersassen, Sleswig-Holsteen un Delen vun Sassen-Anholt, Döringen, Brannenborg, Hessen un Berlin dorto. Histoorsch is ok de Noorden vun dat hüdige Polen mit Pommern un Prüßen bet in’t Baltikum Deel vun dissen Kulturruum. Deelwies warrt de Begrepen Nedderdüütschland oder Plattdüütschland ok strikt för dat Rebeed anwennt, in dat de plattdüütsche Spraak bruukt warrt. Wenn de Fokus weniger op de Spraak liggen schall, denn warrt deelwies ok eenfach de Utdruck Noorddüütschland bruukt.

De histoorschen Liern (ok Jückluten nöömt) höört wegen tallrieke Funnen to de an’n betsen dokumenteerten Musikinstrumenten ut dat Öllerdom. De öllsten Funnen wiest na Mesopotamien in’t 3. Johrdusend v. Chr. In’n Verloop vun de Tiet weern de Liern faken afännert, wobi Formen mit bit to 15 Sneren tostannen kamen sünd. Ruchweg siet dat 8. Johrhunnert v. Chr. sünd se ok op’t Iberischen Halfeiland bekannt worrn, un later is ok bi de Kelten en Lier mit söven Sneren nawiesbor. En hüütige Lier mit Jücken is de araabsche Tanbura (in Nubien ok Kisir), wiel in Äthiopien de Krar to de leevsten Instrumenten höört. De mechaansche Dreihlier hett blots noch den Naam vun de ollen Jückluten, man ehr Sneren sünd so anordent as bi en Vigelien.

Francesco Giuseppe Baldassarre Morlacchi (* 14. Juni 1784 in Perugia; † 28. Oktober 1841 in Innsbruck) weer en italieensch Komponist un Dirigent.

1983 is denn dat eerste Maal de Ozeanien-Meesterschop utspeelt worrn. Dor hett Neeseeland ok wedder wunnen. 1991 hett dat wedder klappt un Neeseeland hett sik so för de eerste Weltmeesterschop qualifizeert. In de Johren dorna stünn Neeseeland en beten in’n Schadden von Australien. Nadem Australien von 2005 af an in de Asienmeesterschop mitspeelt hett, weer Neeseeland aver wedder de Nummer een in Ozeanien, ahn dat dor en annere Mannschop ranrecken kunn.

Bi en poor Söögdeerten (Wedderkauers, Swien) billt sik de buten vun de Schädelhöhl liggen Afsnitt vun de A. carotis interna na de Geboort wedder torüch. Dor övernimmt de Arteria carotis externa ok den gröttsten Deel vun de Bloodversorgen vun’n Bregen.

In’n Roman opereert U 96 ünner de Kennung UA. Dorin warrt de Angreep op dat Geleit veel grötter dorstellt mit Bedeeligen vun wietere düütsche Bööt. De Film kunzentreert sik hier op dat Afscheten vun de Torpedos un de nafolgen Jagd op U 96 dör twee engelsche Kampscheep. Wieter kamt in’n Roman noch mehr Drapen mit överlevene engelsche Seelüüd vör, de deelwies al doot op oder üm Flööt rümdrieven doot. De Utwirken vun dit Op’nannerdrapen warrt in’n Roman breder dorstellt un bedröpt ok de Lüüd, de de Doden nich sülvst sehn hebbt. In’n Film is dit Thema blots op en eenzige Szeen kunzentreert. Ok de Insatz vun den Funkmaat Hinrich as Sanitäter kummt in’t Book an latere Steed vör, un nicht, as in’n Film, bi den Versöök dör Gibraltar dörtobreken.
In den Amerikaanschen Börgerkrieg hefft de Süüdstaten versöcht, över de Bahamas um de Hannelsblockade umto to seilen. In’n Tuusch gegen Kattuun hett England för Wapen un Munitschoon sorgt.

Nah 1800 hett sück Salieri todem stark mit dat Leedschaffen befaat, neben den he en schier nich to översehn Mange an Kanons un geselligen mehrstimmigen Gesängen mit oder ahn Begleitung schafft hett. Dat groot Interesse vun Salieri an de Spraak wiest sück hier besünners in de groot un verscheeden Utwahl an italieensch, franzööschm latiensch un düütsch Texte (hier vör allen Warke vun Schiller, Matthisson, Castelli un Bürger), up de Salieri to de Vertoonen torüch greep. Dat is nich vun de Hand to wiesen, dat disse besünners fruchtbor Twieg in dat Schaffen vun Salieri ok anregend up Komponisten vun de jüngere Generatschoon as etwa Franz Schubert, Hüttenbrenner oder Reißiger wirkt hett. In’ Druck keemen all to Leevtieden vun Salieri mehrere Sammlungen mit Leedern, Kanons un Ensembles, dorünner 28 Divertimenti vocali för 1–3 Stimmen mit Klaveerbegleitung (um 1803) as ok de Kanonsammlung Scherzi armonici vocali (um 1810) un deren Folgewerk Continuazione de’ scherzi armonici vocali (um 1819). Ok eenzelt Leeder liggen in’ Druck vör, as etwa de Vertoonen vun dat beropen Gedicht vun Matthissons, Andenken.

Groth is 1940 in Lunden boren un is dor ok vun 1947 af an bet 1951 op Volksschool wesen un denn bet 1956 op Middelschool. 1956/1957 hett he en Lehr op Holtkoopmann in Heide maakt. Denn is he aver wedder na School gahn un weer bet 1960 op Gymnasium in Heide. 1960 keem he na de Pädagoogschen Hoochscholen Flensborg un Hamborg un hett Historie studeert, op Lehramt för Grund- un Hauptschool. Na sien Studium keen he toeerst as Lehrer na Helgoland. 1972 güng he na Heide un weer 1975/1976 een Johr Schoolmeester in Büsen. 1977 hett he de School in Wyk as Rekter övernahmen un is denn na Eckernföör gahn, wo he vun 1982 bet to sien Rohstand 2003 Rekter von de Gorch-Fock-School wesen weer.

Dat Möösch (ok Meusch, Meesch, Meesk, Galium odoratum Scop., fröher ok Asperula odorata L.) höört to de Plantenfamilie vun de Rubiaceae, just so as de Färberkrapp un de Koffie.

In den 1970er-Johren speel he regelmatig sowohl mit Benny Goodman un mit Peanuts Hucko. Van 1977 bit 1980 betrüe he de CBC-Feernsehshow Peter Appleyard Presents, in de he mit sien eegen Band wesseln Gäste vörstellen dee. Buterdem nehm he mit Ed Bickert un Rob McConnell as ok mit Slam Stewart un mit Skitch Henderson up. 1990 speel he för Concord Records twee Alben mit en All-Star-Besetten in, ünner annern mit Bucky Pizzarelli, Major Holley un Butch Miles. 1992 hett he Mel Tormé up en Japan-Tournee begleit, bi de de CD Sing, Sing, Sing entstund. Mit Tormé, Dick Hyman un Roman Dyląg is he ok in Europa uptreeden. Anner Musiker, mit de he uptreeden is, weern Moe Koffman, Fraser MacPherson, Diana Krall, Anne Murray, Oscar Peterson, Ella Fitzgerald, Tony Bennett un Hagood Hardy.

Timo Jouko Herrmann: Eine klingende Instrumentationslehre – Antonio Salieris „26 Variationen över La Follia di Spagna“. Hochschule für Musik und Darstellende Kunst, Mannheim 2003/04 (Diplomarbeit)
De eersten Inwahners vun de Bahamas sünd de Arawak ween, wat en fründlich Indianer-Volk is. Nadem Christoph Kolumbus 1492 up de Inseln an Land gahn is, hefft se dat mit de Spaniers to kriegen harrt. Ehr Land is jem wegnahmen wurrn un se mössen sik afplagen mit Slavenarbeit in de Goldminen. Dat duer keen 25 Johre, un düt Volk is utrott’ ween. Bit 1647 hett dat duert, ehr dat up de Eilannen wedder Inwahners leven schollen.

Bi de Söögdeerten höört to den Geboortskanal de Beermoderhals (de Utgang vun de Beermoder) un de Vagina, de sik ansluten deit. Faken warrt ok dat Becken vun de Fro mit dortorekent, vunwegen dat de Beckenkanal för dat Kind de gröttste Knakenhinnern dorstellt.

Groottechnisch warrt Natrium vundaag dör Smöltflusselektrolys vun dröög NaCl in so nöömte Downs-Zellen herstellt. To’n Rünnersetten vun’n Smöltpunkt warrt en eutektisch Soltmischen ut 60 % Calciumchlorid un 40 % Natriumchlorid verwennt, dat bi 580 °C smölt. As Tosatz kann ok Bariumchlorid bruukt warrn. Bi den Vörgang warrt en elektrisch Spannung vun söven Volt anleggt. To’n Herstellen vun een Kilogramm Natrium warrt bi de Elektrolys ruchweg 10 kWh Stroom verbruukt, för den helen Produktschoonsvörgang ungefähr 12 kWh.

De waterlöslichen Gipsrosen kamt in de hitten un drögen Wöstenrebeden tostannen. Böverflachenfuchtigkeit warrt gau verdunst, wodör Grundwater dör de Kapillarkräft na baven föddert warrt. Bi’t Verdunsten kristalliseert de Mineralien, de in’t Water löst sünd, ut un billt tosamen mit den Sand de tyypsche blattförmige Struktur, de man meist blots in de Sahara in’n Noorden vun Afrika finnt.

He hett denn noch Upnahmen mit Julia Lee makt, hett Idaho un Shake, Rattle and Roll för Big Joe Turner komponeert, dat in de Coverversion vun Bill Haley de eerst millionenfak verköfft Rock and Roll-Hit wurr. Wegen Vertragsbindungen nehm he ok dat Pseudonym Charles Calhoun an.

He stamm ut Bologna, weer de Söhn vun Albert de l'Orso un hörr toeerst den Augustiner Chorherren in Lucca an. 1123 wurr he to'n Kardinalpeiester vun Santa Croce in Gerusalemme nömmt un weer later päpstlicher Legat in Düütschland för Paapst Honorius II. un later för Innozenz II. Dat is hööftsächlich sien Bemühungen totoschrieven, dat Lothar III. twee Tüüg nah Italien ünnernehm, um Innozenz II. vör den Gegenpaapst Anaklet II. to schuulen. Innozenz II. hett hüm to'n Baas vun de päpstliche Kanzlei beropen, de he ünner den Titel bibliothecarius führ. Dat wurrd annommen, dat he de düütsch Spraak beherrschen dee.

En Rebeed von 326 Hektar in de Gemenen Stood, Gothenborg un Dullern is sied 2010 as Landschopsschuulrebeed Heidbeek schuult. Dat Rebeed von de Münn bet Riensföör is Deel von dat Landschopsschuulrebeed Swingdaal.
De Elektrolys vun Natriumchlorid hett dat Castner-Verfohren aflöst. Dorbi is dat Natrium dör Smöltflusselektrolys vun Natriumhydroxid wunnen worrn. Dat harr den Vördeel, dat Natriumhydroxid mit 318 °C den sieteren Smöltpunkt harr, hett op de anneren Siet aver mehr Stroom för de Elektrolys bruukt. Mit Inföhren vun de Chlor-Alkali-Smöltfluss-Elekytrolys is de Pries för Natrium düchtig rünnergahn. Op dat Volumen ümrekent is Natrium dat günstigste Lichtmetall vun all. De Pries hangt aver man bannig af vun de Stroomkosten un den Pries för dat Chlor, dat ok dorbi entsteiht.

Vun de 1.961 Inwahners bi’n Zensus vun 2000 harrn 839 Minschen Arbeit. Dat Inkamen je Kopp vun de hele Inwahnertall weer 16.267 US-Dollar. 1.047 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 252 Minschen maakt. 10,10 % vun de Inwahners leven 2000 ünner de Inkamensgrenz to de Armoot.

1962 un 1967 bit 1978 weer Herzog Afordneter in Paris un weer van 1958 bit 1965 Minister för Jöögd un Sport in dat Kabinett vun Charles de Gaulle. In disse Funktschoon weer he denn ok Gaststarter in de Johr 1959 un 1965 bi dat 24-Stünn-Rennen vun Le Mans.

Maren Hammerschmidt is de Twillinssüster vun Janin Hammerschmidt un leevt in Winterberg. De Tolloberwachtmeisterin start för den SK Winterberg. Se wurrd vun Carsten Pieper, tovör vun Thomas Pawliczek un Bernhard Kröll traineert. Siet August 2008 hörrt se to dat Toll Ski Team.

In Water un Alkoholen reageert Natrium ünner Afgaav vun Waterstoff to Natriumhyroxid. Dör de hoge Reakschoonswarms smölt dat dorbi bi faken. Bi fiene Verdelen vun’t Natrium un de dormit verbunnen groten Reakschoonsbavenflach kann de Reakschoon ok explosiv wesen un den Waterstoff dorbi tünnern.

1833 kreeg he sien eerste Parrsteed an de Kark in Scholen in de Graafschop Heien. Tohoop mit’n Pastoor in Vilsen hett he von 1833 af an den „Kirchenfreund“ rutgeven, en Karkenbladd dat von Bedüden weer för de Erweckungsbewegung in Noorddüütschland, de jüst in’t Opkamen weer.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so 16 Kilometer in’n Noordwesten von Veers an de L 131.

Vun de 80.130 Inwahners bi’n Zensus vun 2000 harrn 36.048 Minschen Arbeit. Dat Inkamen je Kopp vun de hele Inwahnertall weer 15.876 US-Dollar. 35.825 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 7.377 Minschen maakt. 15,28 % vun de Inwahners leven 2000 ünner de Inkamensgrenz to de Armoot.

Vun de Vöröllern her sünd 98,16 % vun de Minschen Witte, 0,41 % stammt ut Asien un 0,05 % sünd Nakamen vun Indianers. 0,92 % hebbt sik sülven to noch annere Gruppen torekent. 0,46 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,84 % vun de Lüüd ansehn.
Vun Natrium sünd tohopen föffteihn Isotopen un twee wietere Karnisomeren vun 18Na bit 33Na bekannt. Blots een dorvun kumt natürlich vör, neemlich dat Isotop 23Na. Somit tellt Natrium to de so nöömten Reinelementen. De bestännigsten künstlichen Isotopen sünd 22Na, dat mit en Halfweertstiet vun 2,602 Johren dör Elektroneninfang in 22Ne övergeiht, un 24Na, dat mit en Halfweertstiet vun 14,959 Stünnen ünner Betaverfall to 24Mg verfallt. Disse beiden warrt as Tracer insett. All de anneren Isotopen hebbt Halfweertstieten in’t Rebeet vun Sekunnen oder Millisekunnen.

De Oort liggt op de Linnelner Geest. Dat Water ut dat Rebeed flütt na de Lehrde hen af. Een Kilometer in’n Süüdwesten liggt dat Naturschuulrebeed Veerner Moor.

En Snereninstrument oder Chordophon („Snerenklinger“ vunt lat. corda „Sneer“) is en Musikinstrument, bi dat de Töön dör Sneren tüügt warrt, de an twee Steden fastmaakt un spannt warrt. In’n normalen Fall warrt de Swingen vun de Sneer op en Resonanzkörper överdragen, de den Klang verstarken deit.

In ehr Wahlheimat Australien is Ward jümmer en Star bleven, wiel se in Hollywood un in Europa na ehr beiden „Femme fatale“-Rullen in Dead Men Don’t Wear Plaid un Against All Odds kuum wieter opfallen is. Siet 2000 arbeit Ward ok as Speelbaassche und as Dreihbookschrieversche. Ehr Regiearbeiden weern vun de austraalschen Presse good opnahmen.

Appleyard, de as nautisch Instrumentenmaker arbeiten dee, speel in sien Freetiet Musik. He fung as Slagtüüchspeler in lokal Danzkapellen an, bevör he mit de Hawaiian Serenaders un verscheeden Jazzgruppen uptreeden dee. Wiels sien Wehrdeenst weer he Liddmaat vun en Luftwapen-Orchester. 1951 truck he nah Toronto, wo he to dat Vibraphon wessel. In sien Speel up dat Vibraphon sünd Inflooten vun Lionel Hampton un Terry Gibbs to erkennen. In de 1950er-Jahren speel he tonächst bi Billy O’Connor, denn in Bands um Calvin Jackson un in eegen Combos. Af Enn' vun de 1950er-Johren weer he ok faken in New York City as Gast.

Natriumperoxid Na2O2, wat as Oxidatschoons- un Bleekmiddel (Poppier, Textilrohstoffen) verwennt warrt. Disse Verbinnen kann explosionsortig reageeren.

Dat Möösch gifft dat in Middel-, Oost- un Süüdeuropa un ok in Noordafrika. Möösch wasst in schaddige Hölter, besunners in Bökenhölter un in Hölter mit verscheden, dör’nanner mischte Loofbööm, wo dat veel Kruut in gifft. In de Soziologie vun de Planten kümmt de Plant besunners in den Möösch-Bökenwoold vör. Utbreden deit se sik toeerst mol över de Wuddeln. Vunwegen dat so’n Utbreden lang duern deit, wiest grote Mööschrebeden jummers up oolt Holt hen.

Wuthenow ehr Moder Ida Johanna Dorothea Otto (* 30. April 1789; † 23. April 1826) weer de Dochter von Pastoor Daniel Christoph Gerhard Otto († 1807) un von Dorothea Ida von Hagenow (* 10. November 1763; † 7. Juni 1844).

Dat Parlament driggt den Naam vun dat House of Assembly. Dor höört 21 Liddmaten to. All fiev Johre weert 15 vun jem wählt un sess beropen. Wählen dröövt all Lüde, wenn se 18 Johre oolt wurrn sünd. De lesten Wahlen sünd an'n 7. Dezember 2005 ween. De United Labour Party ULP hett 12 Sitte kregen, de New Democratic Party man bloß dree.
Wenig bekannt is, dat Billy Strayhorn apen homosexuell weer. Allerdings is he – in en damals in dissen Punkt bannig intolerant Tiet un Ümgebung - persönlich kaum in Rampenlucht treden, sonner bleev leever in de Achtergrund vun Duke Ellington.

Dorneben weer se aber ok mit völ Spood in de Synchronisatschoon tätig un hett hör Stimm u.a. Julie Adams (Creature from the Black Lagoon, dt.: Der Schrecken vom Amazonas), Dame Celia Johnson (A Kid for Two Farthings, dt.: Voller Wunder ist das Leben; The Captain’s Paradise, dt.: Der Schlüssel zum Paradies), Dorothy Malone (At Gunpoint, dt.: Der Finger am Abzug), Jeanne Moreau (Le dos au mur, dt.: Mit dem Rücken zur Wand) un Claire Trevor (The Mountain, dt.: Berg der Versuchung) leht

Westworld (op Platt so veel as „Westwelt“) is en US-amerikaanschen Science-Fiction-Film vun’n Speelbaas, Dreihbook- un Bestsellerschriever Michael Crichton ut dat Johr 1973. In Düütschland keem de Film an’n 24. Januar 1974 in de Kinos. Dat Dreihbook baseert op den glieknöömten Roman, de ok vun Michael Crichton schreven weer.

To Westworld geev dat twee wietere Filmen. De een is 1976 rutkamen ünner den Titel Futureworld (dt.: Futureworld – Das Land von Übermorgen). De Film speelt eenige Johren na de Katastrooph bi Westworld un de Fehlers sünd in de Twüschentiet funnen un afstellt worrn. Twee Reporters ünnersöökt den Dood vun een Fründ, de doodbleev, kort nadem he ut Futureworld torüch keem.

De Saison 2005/06 wurr för Uschi Disl hör letzt Saison. As in dat Vörjohr ok, wunn se to den Saisonuptakt dat Sprintrennen in Östersund, dat weer to glieker Tiet ok de letzte Weltcupsieg in hör Loopbahn. Bit to de Olympisch Winterspelen 2006 in Turin, de fievte in hör Karriere, kunn se dör beständig Leistungen in' Weltcup övertüügen. Weniger spoodriek verleepen aber för Disl de eerst olympisch Rennen: In Eenzel-, Sprint as ok Verfolgungsrennen belegg se de Platzen 12, 34 un 10. En dorut folgen Konsequenz weer, dat Disl to'n eersten Mal nich in en olympisch Staffel insett wurr un weer somit ok nich an den Gewinn vun de Sülvermedaille bedeeligt. In dat afsluuten Massenstartrennen an' 25. Februar 2006 leeg Disl nah dat letzt Scheeten up Platz 6; mit de flinkste Slussrunn vun all Athletinnen kunn se sück aber noch nah vörn kämpen un reck mit de Bronzemedaille (achter Anna Carin Olofsson un Kati Wilhelm) hör insgesamt negente olympische Medaille.
An’n 26. April 1921 is in dat Slott en Füür utbraken un blots de sworen Müürn sünd stahnbleven. Binnen is allens utbrennt. In de nakamen Johren is dat Slott denn wedder trechmaakt worrn. Toletzt hett dat Slott Sophie zum Felde tohöört, de dat denn mit ehren Dood 1983 an’n Heimat- un Geschichtsvereen von Stood verarvt hett. De Vereen hett dat denn 1985 an’n Landkreis Stood afgeven. In de Tied von 1990 bet 1993 is dat Slott denn mit Geld von de Stiftung Neddersassen restaureert worrn. Von 1991 bet 2004 harr de Landkreis de Hand över dat Slott. 2004 hett de Landkreis denn dat Leid an de Kulturstiftung afgeven, de al 1992 inricht worrn is un dat kulturelle Programm in dat Slott in’e Hand harr. De Stiftung kriggt Geld ut’n Huusholt von’n Landkreis, dat se denn egenstännig verplanen köönt. De Stiftung büddt in dat Slott en Kulturprogramm mit Utstellungen, Kunzerten un Lesungen an. Dat gifft en Café un en lütten Museumsladen un en Deel von de Rüüm in’t Slott un in’n olen Peerstall köönt för Veranstaltungen un Festen meedt warrn.

Vun de 280.843 Inwahners bi’n Zensus vun 2000 harrn 137.485 Minschen Arbeit. Dat Inkamen je Kopp vun de hele Inwahnertall weer 17.932 US-Dollar. 152.458 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 37.590 Minschen maakt. 11,43 % vun de Inwahners leven 2000 ünner de Inkamensgrenz to de Armoot.

He weer in de Tied von 1646 bet 1663 Generalguvernör von de nee billten Hertogdömer Bremen un Veern. Sien Seet as Generalguvernör weer Stood. Dicht bi Stood in dat Dörp Lieth an de Kant von de Stoder Geest na de Masch von Oolland hen, hett he dat Slott Gothenborg as Landsitt boon laten. De Naam von dat Slott is later ok op dat Dörp Lieth övergahn.

Wat dat to Eten un to Drinken geev, weer verscheden: Arnold Duckwitz hett 1841 bi dat Iesen unner annern 1.086 Buddels Wien, 3.024 „Senatorenkringels“ un 72 kg Konfekt utgeven. To Senater Spitta siene Tieden wurr dat Eten in't vormolige Museum an'n Domshoff utgeven. Dor keem denn Bremer Kükenragout bi up'n Disch, to Drinken geev dat Wien vun Rhien un Mosel. De Besökers kregen bovento ok noch en Geschenk (as Erinnerungsgave) - 1911 weer dat en Etui mit Zigarren. De nee wählte Senater harr butendem de Plicht un möss na dat Eten vun Disch to Disch gahn un up de Reden un Glückwünsch, de he kregen harr, antern.

De röömsch Senat, de wiels dat Pontifikats vun Innozenz II. praktisch sämtliche weltliche Macht vun den Paapst övernehm un vun Lucius uplööst wurr, övernehm, Moot kreegen dör de Nedderlaag vun Lucius, weer de Macht. Lucius reep vergevens den düütschen König Konrad III. to Hülp un truck sluutend mit en lütt Armee gegen den Senat. Ok dissen Krieg hett Lucius verloren. Gottfried von Viterbo tofolge wurr he wiels den Kamp swoor besehrt un is en paar Daag later an sien Verletzungen storven.

De Eilannen höört kene Kommun to, billt aver en Karkgemeen (de Kark is de Christiansø-Kark, boot 1821). Dat Regeer hett dat däänsche Ministerium för Verdedigen. Ene lütte School bestaht, in de de Kinner bet to de 7. Klass blieven köönt.